O‘ZBEKISTON RESPUBLIKASI MUDOFAA VAZIRLIGI

AXBOROT-KOMMUNIKATSIYA TEXNOLOGIYALARI VA ALOQA

HARBIY INSTITUTI

«TASDIQLAYMAN»

“AXBOROT TEXNOLOGIYALARI VA DASTURIY INJINIRING” KAFEDRASI BOSHLIG‘I

kapitan

B. Yusupov

2024 yil “\_\_\_” \_\_\_\_\_\_\_\_\_\_\_\_.

“**PYTHON DASTURLASH TILI**” fanidan

4-bosqich kursantlaridan 7-semestr uchun yakuniy nazorat (Yozma) qabul qilish

**REJASI**

**O‘quv-tarbiyaviy maqsadi**: Kursantlarning “Python dasturlash tili” fanidan o‘quv dasturlariga ko‘ra o‘tilgan mavzular va mashg‘ulotlar bo‘yicha olgan nazariy bilim va amaliy ko‘nikmalarini tekshirish, python dasturlash tili bo‘yicha amaliy ko‘nikmalarini mustahkamlash.

**O‘tkazish joyi:** 436 - o‘quv sinfi

**O‘tkazish usuli:** Bilet tarqatish orqali

**Vaqti:** 6 o‘quv soati (240 daqiqa)

**O‘quv-moddiy ta’minoti:**

**- moddiy ta’minoti:** ruxsat etilgan doska, marker, ko‘rsatkich (*rus.* Указка); yakuniy nazorat savollari (elektron), o‘quv bo‘limidan ro‘yxatdan o‘tkazilgan toza varaqlar, yakuniy nazorat qaydnomasi.

**- texnik ta’minoti:** Kompyuterlar soni 12 ta, interaktiv doska.

**“Python dasturlash tili” o‘quv fanidan o‘tkaziladigan yakuniy nazorati mavzular rejasiga asosan 80 ta savollardan iborat 40 ta amaliy topshiriq va 40 ta nazariy savollardan tashkil topgan**

**VAQT TAQSIMOTI VA USLUBIY TIZIMI**

| **№** | **Imtihonning olib borilishi** | **Vaqt**  **(daq)** | **O‘qituvchining harakati** |
| --- | --- | --- | --- |
| 1. | **I. KIRISH QISMI**  - guruhni tavsiya qiluvchidan bildiruv qabul qilish, salomlashish;  - guruhning davomatini va kursantlarning imtihonga tayyorligini tekshirish (tashqi ko‘rinishi, daftarlari, sinov daftarchalari, guruh jurnali, yozuv-chizuv anjomlari va h.k.);  - imtihonni maqsadini va qabul qilish tartibini yetkazish. | 5 | Guruh ikki sherengaga saflanadi. Aniqlangan kamchiliklar bartaraf yetiladi. Imtihondan ozod qilingan kursantlar e’lon qilinadi va taqdirlanadi. Imtihonga kirishga ruxsat berilmagan kursantlar e’lon qilinadi. Javob berishga tayyorlanish uchun vaqt 30 daqiqa ekanligi e’lon qilinadi, dastlabki topshiruvchi 5 ta kursant bittadan o‘quv sinfiga kiritiladi. Qolgan kursantlar kafedraning bo‘sh o‘quv sinfiga kirib tayyorlanib, kutishadi. |
| 2. | **II. ASOSIY QISM**  *Imtihonning borishi.*  Imtihon fandan o‘quv dasturlariga ko‘ra o‘tilgan mavzular va mashg‘ulotlar bo‘yicha kursantlarning olgan nazariy bilim va amaliy ko‘nikmalarini tekshirib ko‘rish va baholash maqsadida o‘tkaziladi.  Chaqirilgan kursant imtihon topshirishga kelgani to‘g‘risida imtihon qabul qiluvchiga bildiruv beradi, masalan: *“Ustoz! Kursant G‘ulomov “Python dasturlash tili” fanidan imtihon topshirish uchun yetib keldi!”*, sinov daftarchasini o‘qituvchiga taqdim qiladi, so‘ngra bilatlar orasidan bittasini tanlab oladi, uning raqamini aytadi, bilet savollari bilan tanishib chiqadi va savollarni tushungani yoki tushunmagani to‘g‘risida bildiruv beradi, zarur bo‘lganda savollarni aniqlashtiradi, javoblarni yozish uchun o‘quv bo‘limidan ro‘yxatdan o‘tgan toza varaq oladi, so‘ngra ko‘rsatilgan joyga borib o‘tiradi va javob berishga tayyorgarlik ko‘ra boshlaydi, zarur bo‘lganda, o‘qituvchining ruxsati bilan kompyuterda mashq qilib tayyorlanadi.  Javob berishga tayyorlanayotgan kursant reja tuzib olishi yoki javobni yozishi mumkin, zarur hollarda sinf doskasiga yoki varaqqa chizmalarni, sxemalarni, hisoblarni va shunga o‘xshashlarni tushirishi va bunda ruxsat etilgan materiallardan, o‘quv plakatlaridan, sxemalardan foydalanishi mumkin.  Kursant biletdagi barcha savollarga javoblarni qog’ozga yozadi. 2 nazariy savolga javoblarni yozib bo’lgach, amalaiy topshiriqdagi masalalarning dasturini javob yoziladigan maxsus varoqqa yozadi. Barcha savollarga javobni yozib bo’lganidan so’ng dasturlarini kompyuterda to’g’ri yoki notog’riligini tekshirib ko’rish uchun sinov qabul qiluvchidan ruxsat so’raydi. masalan: *«Hurmatli Ustoz! Kursant Abdullayev biletdagi nazariy savollarga javobni yozib tugatdi Amaliy topshiriqlarni kompyuterda bajarib ko’rishga Ruxsat eting !»*  Javob berishga tayyor yoki belgilangan vaqti tugagan kursant o‘qituvchining ruxsati bilan yoki uning chaqiruvi bo‘yicha yetib kelib, bildiruv beradi, masalan: *“Ustoz! Kursant G‘ulomov 5-bilet savollariga javob berish uchun yetib keldi!»* va biletda berilgan nazariy savollarga javob bera boshlaydi.  Shundan so‘ng kursantlarning kompyuterda bajargan topshiriqlarini biletdagi topshiriq sharti bo‘yicha to‘g‘ri ishlayotganini tekshiriladi va kursantdan dasturning ishlash logikasini tushuntirib berishini so‘raladi. O‘z navbatida Kursant dasturning ishlash logikasi undagi foydalanilagan operatorlarning vazifalari haqida gapirib beradi.  Shundan so‘ng Kursantning javoblari va dasturning ishlashi bo‘yicha Amaliy topshiriqlar mos holda baholanadi.  Imtihonda har bir topshiruvchiga faqat bitta bilet olishga ruxsat beriladi. Imtihon topshiruvchi bilet savolariga javob bera olmasligi to‘g‘risida bildiruv bergan hollarda u imtihondan o‘tmagan hisoblanadi.  Imtihon topshirish vaqtida ruxsat etilmagan har xil materiallardan foydalanayotgan yoki imtihonda belgilangan tartib qoidani buzayotgan kursantlar intizomiy javobgarlikka tortiladilar.  Javob berishga tayyorlanish uchun 30 daqiqagacha, javob berish uchun esa o‘quv me’yorini bajarish vaqtidan kelib chiqib, vaqt ajratiladi. | 220 | O‘qituvchi imtihon topshirgan kursantni baholashi tartibi:  **34-40 ball «a’lo»** - agarda kursant o‘quv dasturi bo‘yicha teran va puxta bilimini ko‘rsatsa, uni aniq va to‘g‘ri ifoda eta olsa, tezda to‘g‘ri qaror qabul qila olsa, javoblarda jiddiy xatolarga yo‘l qo‘ymasa, kompyuterda dastur kodlarini yoza olsa va maxsus amaliy dasturlarda to‘g‘ri ishlay olsa;  **28-33 ball «yaxshi»** - agarda kursant o‘quv dasturi bo‘yicha bilimini ko‘rsatsa, uni aniq va to‘g‘ri ifoda eta olsa, to‘g‘ri qaror qabul qila olsa, javoblarda jiddiy xatolarga yo‘l qo‘ymasa, kompyuterda dastur kodlarini yoza olsa va maxsus amaliy dasturlarda to‘g‘ri ishlay olsa;  **22-27 ball «qoniqarli»** - agarda kursant o‘quv dasturini faqat asosiy qisimi bo‘yicha bilimini ko‘rsatsa, mashg‘ulotning har bir qismini to‘liq o‘zlashtirmagan bo‘lsa, javoblarda jiddiy xatolarga yo‘l qo‘ymasa, ayrim savollarga to‘g‘ri javob uchun yunaltiruvchi savollar berishni talab qilsa, kompyuterda dasturlar kodini qisman yoza olsa;  **1-21 ball «qoniqarsiz»** – agarda kursant javob berishda qo‘pol xatolarga yo‘l qo‘ysa, olgan bilimlari natijasida kompyuterda dastur kodlarini yoza olmasa.  Topshiruvchi bilet savoliga javobni tugatgach, imtihon qabul qiluvchi unga qo‘shimcha va aniqlashtiruvchi savollar berishi mumkin. Imtihon natijasi bilet bo‘yicha va berilgan qo‘shimcha savollarga javoblarni tugatgach, kursantga e’lon qilinadi.  Imtihonda o‘quv me’yorini bajarish nazariy (o‘quv me’yori nomi, bajariladigan ishlar hajmi va baholanish tartibini aytadi) va amaliy qismlardan iborat. O‘quv me’yorini bajarishda **umumiy baho (ball)** O‘R MV 2022-yildagi 15-sentabrdagi 686-sonli buyrug‘i talablariga asosan baholandi.  Imtihon topshirish natijasi imtihon qabul qilgan o‘qituvchi tomonidan topshiruvchiga e’lon qilinadi, imtihon vedomostiga va kursantning sinov daftarchasiga qo‘yiladi, bunda sinovdan o‘tolmasa sinov daftarchasiga qo‘yilmaydi. Har bir belgi imtihon qabul qiluvchi imzosi bilan tasdiqlanadi. |
| 3. | **III.YAKUNIY QISM:**  -imtihon natijasi e’lon qilinadi;  -imtihon natijalari tahlil qilinadi, a’lo va yomon tayyorgarlik ko‘rgan kursantlar ta’kidlab o‘tiladi, umumiy kamchiliklar ko‘rsatiladi va ularni bartaraf qilish bo‘yicha ko‘rsatmalar beriladi;  - tug‘ilgan savollarga javob beriladi;  - imtihon tugaganligi e’lon qilinadi. | 15 | Guruhning barcha shaxsiy tarkibi ikki sherengaga saflanadi. Imtihon natijalari, umumiy hatolar aytiladi, kelgusida ushbu hatolarni bartaraf etish bo‘yicha ko‘rsatmalar beriladi.  Ish joylari, kompyuter va boshqa jihozlar tartibga keltiriladi. |

“AXBOROT TEXNOLOGIYALARI VA DASTURIY INJINERING”

KAFEDRASI DOTSENTI

QK xizmatchisi

Sh. Sapayev