6 1030 700- Qo‘shinlarning taktik qo‘mondonlik muhandisligi (Aloqa qo‘shinlari, Havo hujumidan mudofaa radiotexnika qo‘shinlar, Havo hujumidan mudofaa zenit-raketa qo‘shinlari, Tarmoq va axborot tizimlari xavfsizligi, Axborot tizimlari va texnologiyalari) ta’lim yo‘nalishi bo‘yicha bakalavr tayyorlash o‘quv rejasidagi “Sun’iy intellekt asoslari” fanining o‘quv dasturiga

**T A Q R I Z**

Ushbu fan o‘quv dasturini tayyorlashda Axborot kommunikatsiyalari va aloqa harbiy institutining “Axborot texnologiyalari va dasturiy injiniring” kafedrasi boshlig‘i PhD, professor B.K. Yusupov va ushbu kafedra professori, dotsent Sh.R.Sapayevlar faollik bilan qatnashganlar, fanlarning o‘quv dasturlarini modernizatsiya qilish bo‘yicha yo‘riqnomaga mos ravishda ish yuritganlar.

O‘quv dasturini tuzishda kafedraning yetuk mutaxassislari qatnashgan, ushbu fanni yo‘nalish bo‘yicha kadrlar tayyorlashdagi o‘rni, ularning bilim va ko‘nikmalariga bo‘lgan talablar, fanning xozirgi davrda erishgan yutuqlari, mutaxassislar tayyorlashning sifatini oshirish, shuningdek, mutaxassislar o‘zlarining professional faoliyatidagi tasavvur va tushunchalarini amaliy masalalar yechishda qo‘llashi, masalalarni ko‘zlagan maqsadda ko‘rishi va tadbiq qilishi, hamda yangi bilimlarni qo‘lga kiritishi lozimligi ahamiyatga ega. Shu jumladan, Python dasturlash tilining asosiy maqsadi kursantlarda Python dasturlash tili yordamida biror bir dastur yaratish uchun kerak bo‘ladigan asosiy elementlari bo‘lmish funksiyalar, massivlar, satrlar, fayllar bilan ishlash, ular bilan ishlovchi funksiya va metodlar bilan ishlash; shuningdek, pythonning imkoniyatlarini oshiruvchi turli modullari - PyQt5, tkinter va shu kabi kutubxonalaridan foydalanishga oid ko‘nikmalarni shakllantirish; mashinali o’qitish va u bilan ishlash uchun kerak bo’ladigan kutubxonalari – numpy, pandas, scikit-learn kabi paketlarini qo’llashni o’rgatish, ijodiy ravishda mustaqil bilim olish ko‘nikma va malakalarni hosil qilish asosiy maqsad qilib belgilangan. Bunda fanni o‘rganish uchun undan avvalgi o‘rgatilgan fanlardagi bilimlarga va ko‘nikmalar davomiy ekanligiga aloxida e’tibor berilgan.

O‘quv dasturining mazmuni bakalavrlarga kerakli nazariy, amaliy va malakaviy ko‘nikmalarga ega bo‘lish, bilimlarni soxaning ishlab chiqarish korxonalarida, amaliyotda qo‘llashga yo‘naltirilgan. Fanni o‘zlashtirish, ko‘nikmalar xosil qilish uchun fanga ajratilgan soatlar yetarli deb xisoblayman.

Ushbu fan dasturida fanni auditoriyada va mustaqil o‘rganishga aloxida urg‘u berilgan. “Sun’iy intellekt asoslari” fanini o‘zlashtirish, tegishli bilimlarga va ko‘nikmalarga ega bo‘lish uchun bir qism mashg‘ulotlarni zamonaviy kompyuter va axborot texnologiyalaridan foydalangan holda olib borilishi dasturda o‘z aksini topgan.

“Sun’iy intellekt asoslari” fani bo‘yicha tuzilgan ushbu o‘quv dasturini to‘liq o‘zlashtirgan bakalavr ishlab chiqarishda dastur yo‘nalishi bo‘yicha unga qo‘yiladigan masalalarni ijobiy hal etish ko‘nikmasiga ega bo‘ladi deb xisoblayman.

“al-Xorazmiy nomidagi Toshkent axborot texnologiyaari universiteti” kibertexnologiyalar kafedrasi mudiri PhD, dotsent

N.N.Mirzayev