**O‘ZBEKISTON RESPUBLIKASI MUDOFAA VAZIRLIGI**

61030700 – Qo‘shinlarning taktik qo‘mondonlik-muhandisligi

(Axborot tizimlari va texnologiyalari) bakalavriat ta’lim yo‘nalishining

MALAKA TALABI

**Toshkent – 2025**

**ISHLAB CHIQILGAN VA KIRITILGAN:**

O‘zbekiston Respublikasi Qurolli Kuchlari Bosh shtabi aloqa, axborot texnologiyalari va axborotlarni himoyalash bosh boshqarmasi;

O‘zbekiston Respublikasi Mudofaa vazirligi Axborot - kommunikatsiya texnologiyalari va aloqa harbiy instituti.

**TASDIQLANGAN VA AMALGA KIRITILGAN:**

O‘zbekiston Respublikasi Oliy ta’lim, fan va innovatsiyalar vazirligining 2025- yil “\_\_\_” \_\_\_\_ dagi \_\_\_\_ -sonli buyrug‘i bilan.

O‘zbekiston Respublikasi Mudofaa vazirining 20\_\_- yil “\_\_\_” \_\_\_\_\_\_\_\_dagi \_\_\_\_ - son buyrug‘i bilan tasdiqlangan.

**JORIY ETILGAN:**

O‘zbekiston Respublikasi Mudofaa vazirligi.

Mazkur Malaka talablari “Oliy ta’lim davlat ta’lim standarti. Asosiy qoidalar”, “Oliy ta’lim yo‘nalishlari va mutaxassisliklari klassifikatori”, O‘zbekiston Respublikasi Milliy va tarmoq malaka doiralari (ramkasi), kasbiy standartlar va kadrlar buyurtmachilari takliflariga muvofiq ishlab chiqilgan va rasmiy me’yoriy-uslubiy hujjat hisoblanadi.

O‘zbekiston Respublikasi hududida Malaka talablarini rasmiy chop etish huquqi O‘zbekiston Respublikasi Mudofaa vazirligiga tegishlidir.

|  |  |  |
| --- | --- | --- |
| **T/r** | **MUNDARIJA** | **bet** |
| **1.** | Umumiy tavsifi.......................................................................................... | 4 |
| **1.1.** | Qo‘llanish sohasi .......................................................................................... | 4 |
| **1.1.1** | Malaka talabining qo‘llanishi......................................................................... | 4 |
| **1.1.2.** | Malaka talabining asosiy foydalanuvchilari................................................... | 4 |
| **1.2.** | Kasbiy faoliyatlarining tavsifi........................................................................ | 4 |
| **1.2.1.** | Kasbiy faoliyatining sohalari......................................................................... | 4 |
| **1.2.2.** | Kasbiy faoliyatlarining obyektlari................................................................. | 5 |
| **1.2.3.** | Kasbiy faoliyatlarining turlari....................................................................... | 5 |
| **1.2.4.** | Kasbiy vazifalari........................................................................................... | 5 |
| **2.** | Kasbiy kompetensiyalariga qo‘yiladigan talablar.................................... | 7 |
| **2.1.** | Umumiy konsepsiyalar……………………………………………………... | 7 |
| **2.2.** | Kasbiy kompetensiyalar........................................................................... | 8 |
| **3.** | Amaliyotlarga qo‘yiladigan talablar.......................................................... | 10 |
| **4.** | Fanlar katalogining tuzilishi……….......................................................... | 11 |
|  | Bibliografik ma’lumotlar............................................................................. | 14 |
|  | Kelishuv varag‘i........................................................................................... | 15 |

1. Umumiy tavsifi

61030700 – Qo‘shinlarning taktik qo‘mondonlik-muhandisligi (Axborot tizimlari   
va texnologiyalari) yo‘nalishi bo‘yicha bakalavrlar tayyorlash kunduzgi ta’lim shaklida, ta’lim jarayoni kredit-modul tizimi asosida amalga oshiriladi. Kunduzgi ta’limda bakalavriat dasturining me’yoriy muddati 5 yil.

O‘zbekiston Respublikasi Mudofaa vazirligi Axborot-kommunikatsiya texnologiyalari va aloqa harbiy institutida ta’lim olish Respublikaning muhandislik-texnika Oliy ta’lim muassasalarining 3-bosqichini tamomlagan talabalar orasidan tanlov asosida saralab olinadi va saralashdan muvaffaqiyatli o‘tgan talaba “kursant” maqomiga ega bo‘lib, ikki yil davomida bakalavriyat ta’lim yo‘nalishida o‘qishini mazkur institutda to‘rtinchi bosqichdan boshlab davom ettiradi. (*Asos: O‘zbekiston Respublikasi Prezidentining 2019-yil   
17-yanvardagi “Axborot-kommunikatsiya texnologiyalari va aloqa sohasida ofitser kadrlarni tayyorlash tizimini yanada takomillashtirish chora-tadbirlari to‘g‘risida”gi 4122-sonli   
va O‘zbekiston Respublikasi Vazirlar Mahkamasining 2021-yil 27-dekabrdagi “O‘zbekiston Respublikasi oliy harbiy ta’lim muassasalarida o‘qishga nomzodlarni saralab olish va qabul qilish, kursantlarni o‘qishdan chetlashtirish va qayta tiklash tartibi to‘g‘risidagi Nizomni tasdiqlash haqida”gi 775-son [qarorlari)](javascript:scrollText())*.

**1.1. Qo‘llanish sohasi**

**1.1.1. Malaka talabining qo‘llanilishi**

Malaka talablari 61030700 – Qo‘shinlarning taktik qo‘mondonlik-muhandisligi (Axborot tizimlari va texnologiyalari)ta’lim yo‘nalishi bo‘yicha bakalavrlar tayyorlovchi barcha oliy harbiy ta’lim muassasalari uchun talablar majmuini ifodalaydi.

**1.1.2 Malaka talabining asosiy foydalanuvchilari:**

Mazkur ta’lim yo‘nalishi bo‘yicha malaka talablari, o‘quv reja va fan dasturlarni ishlab chiqish va yangilash, ular asosida o‘quv jarayonini samarali amalga oshirish uchun o‘z vakolat doirasida bitiruvchilarning tayyorgarlik darajasiga javob beradigan oliy harbiy ta’lim muassasalarining boshqaruv xodimlari (boshliq, boshliq o‘rinbosarlari, o‘quv-uslubiy bo‘lim boshliqlari, fakultet va kafedra boshliqlari) va professor-o‘qituvchilari;

ta’lim yo‘nalishining o‘quv rejasi va o‘quv dasturlarini o‘zlashtiruvchi oliy harbiy ta’lim muassasalarining kursantlari;

bakalavriat bitiruvchilarining tayyorgarlik darajasini baholashni amalga oshiruvchi yakuniy davlat attestatsiyasi komissiyalari;

ta’limni boshqarish bo‘yicha vakolatli davlat organlari;

oliy harbiy ta’lim muassasalarining moliyalashtirilishini ta’minlovchi organlar;

oliy harbiy ta’lim tizimini akkreditatsiya va sifatini nazorat qiluvchi vakolatli davlat organlari;

kadr buyurtmachilari va ish beruvchi tashkilot, muassasa va korxonalar;

oliy harbiy ta’lim muassasalariga o‘qishga kirayotgan nomzodlar, ularning ota-onalari va boshqa manfaatdor shaxslar.

**1.2. Kasbiy faoliyatlarining tavsifi.**

**1.2.1. Kasbiy faoliyatining sohalari:**

Tinchlik va urush davrida O‘zbekiston Respublikasi mustaqilligi va hududiy yaxlitligini himoya qilish vazifalarini bajarishda O‘zbekiston Respublikasi Qurolli Kuchlari va davlat boshqaruv organlarida axborot-kommunikatsiya texnologiyalari sohasida kompyuter   
va ta’lim bo‘yicha kompleks masalalarni echish, modellashtirish va simulyatsiya markazlarida, ilmiy-tadqiqot, va boshqa ta’limga oid markazlar, ilmiy-ishlab chiqarish birlashmalarida ilmiy-tadqiqot ishlarida ishtirok etish bo‘yicha xizmat majburiyatlarini bajarishga yo‘naltirilgan vosita, usul va uslublar majmuidan iborat harbiy xizmat o‘tashga doir kasbiy sohalar ixtisosligini qamrab oladi.

**1.2.2. Kasbiy faoliyatlarining obyektlari:**

O‘zbekiston Respublikasi Mudofaa vazirligi tasarrufidagi barcha harbiy qismlar, harbiy o‘quv muassasalar, modellashtirish va simulyatsiya markazlari, kiberxavfsizlik bo‘linmalari, harbiy bazalar va dala o‘quv poligonlari;

ilmiy tadqiqot institutlari;

IIV, FVV, DXX CHQ, MG va DXX tasarrufidagi barcha harbiy qismlar, harbiy o‘quv muassasalar va laboratoriyalar;

ishlab chiqarish, ta’mirlash va xizmat ko‘rsatish korxonalari;

ta’lim sohasini texnik va dasturiy vositalarini loyihalash, sozlash, ishlab chiqarish   
va amaliyotga tadbiq qilish jarayonlari, axborot ta‘lim vositalarini ishlab chiqarish jarayonida qo‘llaniladigan texnika va texnologiyalar.

*61030700 – Qo‘shinlarning taktik qo‘mondonlik-muhandisligi (Axborot tizimlari   
va texnologiyalari)* ta’lim yo‘nalishi bo‘yicha bitiruvchilari bakalavriat ta’lim yo‘nalishini tamomlagandan so‘ng, O‘R MV qo‘shinlari bo‘linmalariga (Axborot texnologiyalari yo‘nalishiga), IIV, FVV, MG va DXX organlari xodimlarning huquqiga ega bo‘ladi.

**1.2.3.** **Kasbiy faoliyatlarining turlari:**

**a) harbiy sohada:**

O‘R MV, IIV, FVV, DXX CHQ, MG va DXX organlarida;

harbiy ilmiy-tadqiqot.

**b) harbiy sohalardan tashqarida:**

loyihaviy-konstruktorlik;

sanoat-texnologik;

tashkiliy-boshqaruv.

Ta’lim yo‘nalishi bo‘yicha fan, texnika va texnologiyalarning zamonaviy yutuqlari, zamonaviy jangda aloqani tashkillashtirish usullarining rivojlanishi, Mudofaa vazirligi talablaridan kelib chiqqan holda bakalavrlarning kasbiy faoliyat turlarida qo‘shimcha   
va o‘zgarishlar bo‘lishi mumkin.

Ta’lim yo‘nalishi bo‘yicha tayyorlangan bakalavrlar kasbiy faoliyatlarining muayyan turlari ta’lim jarayonining manfaatdor ishtirokchilari bilan hamkorlikda oliy harbiy ta’lim muassasasi tomonidan aniqlanadi.

**1.2.4. Kasbiy vazifalari.**

61030700 – Qo‘shinlarning taktik qo‘mondonlik-muhandisligi (Axborot tizimlari   
va texnologiyalari) ta’lim yo‘nalishi bo‘yicha Milliy malaka ramkasining 6-malaka darajasi hamda bakalavr kasbiy faoliyatlarining sohalari, obyektlari va turlariga muvofiq bakalavriat bitiruvchisi quyidagi kasbiy vazifalarni bajarishga qodir bo‘lishi lozim:

**a) harbiy sohada:**

harbiy xizmatni tashkil etish va o‘tash bo‘yicha O‘zbekiston Respublikasi qonunlari hamda me‘yoriy-huquqiy hujjatlarni bilishi hamda ulardan o‘z faoliyatida foydalana olish;

Vatanga Qasamyodi, Vatani, xalqi va Prezidentiga sodiq qolish hamda bo‘ysunuvchi shaxsiy tarkibni tarbiyalashda yuksak harbiy intizomni talab qila olish va bajartirish;

davlatning milliy manfaatlari va xavfsizligini ta’minlashga qaratilgan tizimli bilimlarga ega bo‘lish, ixtisoslik va gumanitar fanlar asoslarini, davlat siyosatining dolzarb masalalarini bilish, ijtimoiy muammolar va jarayonlarni mustaqil tahlil qila olish va xizmat faoliyatida foydalanish;

axborot texnologiyalari va xavfsizligi tizimlari yo‘nalishi bo‘yicha bilim   
va ko‘nikmalarga ega bo‘lish;

aloqa qo‘shinlarining tashkiliy-shtat tuzilishi, mo‘ljallanishi, qurollanishi va jangovar texnikasini, bo‘linmalarga yuklatilgan vazifalarni bajara olio‘sh qobiliyatini bilish;

boshqaruv punktlari aloqa uzellari, ularning tavsiflanishi, elementlari mo‘ljallanishini va jangovar qo‘llash bilishi;

taktik bo‘g‘inda (jangda) aloqani rejalashtirish va tashkillashtirish, aloqa   
va axborotlashtirish vositalarini qo‘llash usul va uslublarini bilishi;

aloqa bo‘linmalar bilan maxsus-taktik tayyorgarlikni tashkillashtirish;

aloqa qo‘shinlarning jangovar imkoniyatlari va jangovar qo‘llanish asosiy tamoyillarini hamda barcha turdagi jangovar harakatlarda aloqa bo‘linmalarini boshqarishning asosiy usullari va tamoyil bilish, tez o‘zgaruvchan taktik vaziyatda tezkorlik bilan nostandart   
va asoslangan qaror qabul qilishga tayyor bo‘lish;

boshqaruvli-ishlab chiqarish:

taktik bo‘g‘inlarda aloqani tashkillashtirishni rejalashtirish;

aloqa va axborot vositalarni qo‘llash bo‘yicha faoliyatni tashkillashtirish va boshqarish.

montaj-yotqizish ishlari: aloqa vositalari, qurilmalari va telekommunikatsiya tizimlarini ta’mirlash va aloqa liniyalarini yotqizish ishlari, montaj qilish uchun bajariladigan ishlarni rejalashtirish;

***Harbiy ilmiy-tadqiqot faoliyatida:***

ilmiy tatqiqot institutlari, ilmiy, modellashtirish va simulyatsiya markazlarida dasturiy ta’minotni yaratishga oid mavzularda ilmiy-tatqiqod ishlarini olib borish;

zamonaviy dasturiy ta’minotlarni ishlab chiqishga oid ilmiy to‘plamlar, mahalliy va chet el ilmiy tatqiqot yutuqlarini o‘rganish;

progressiv taktik usul va metodlarni tatbiq qilish bo‘yicha o‘tkaziladigan maxsus-taktik o‘quvlarda harbiy texnika, qurol-aslaha, aloqa vositalarini sinov va eksperimentlarida bevosita ishtirok etish;

yangi bilimlarni mustaqil egallay bilishi, o‘z ustida ishlashi va mehnat faoliyatini ilmiy asosda tashkil qila olish;

respublika va xorijda chop etilgan harbiy sohaga va harbiy aloqa tizimlarini qo‘llashga oid ilmiy-amaliy axborotlarning manbalarini o‘rganish;

mavzu (topshiriq) bo‘yicha ilmiy ma’lumotlarni yig‘ish, ishlov berish, tahlil qilish   
va olingan ma’lumotlarni tizimlashtirishda ishtirok etish;

ilmiy-tadqiqot natijalarini va ishlanmalarni amaliyotga tatbiq etishda qatnashish;

ilmiy-tadqiqot institutlari va ilmiy markazlarda eksperimental tadqiqotlar o‘tkazish, ularning natijalariga ishlov berish, baholash va boshqa kasbiy faoliyat turlarini bajarishda ishtirok etish;

ilmiy-tadqiqot ishlanmalarini tayyorlash, soha adabiyotlari ekspertizasini amalga oshirishda qatnashish;

ilmiy-tadqiqot va ishlab chiqarish jamoasi tarkibida (tayyorlanganlik profiliga mos ravishda) kasbiy faoliyat masalalarini yechish.

**b) harbiy sohadan tashqari:**

***Loyihaviy-konstruktorlik faoliyatida:***

dasturiy ta’minot yaratish, avtomatlashtirilgan tizimlar vositalari, dasturiy mahsulotlarni sinash va ekspluatatsiya qilish loyihasini ishlab chiqish;

bajarilayotgan tajriba-konstruktorlik va amaliy ishlar mavzusi bo‘yicha matematik, imitatsion modellarni ishlab chiqish va tatqiqot qilish;

loyihaviy va dasturiy hujjatlarni ishlab chiqish qobiliyatiga ega bo‘lish;

amaliyotda axborot texnologiyalarining halqaro va kasbiy standartlarini zamonaviy paradigma va metodologiyalarni, instrumental va hisoblash vositalarini tayyorgarlik ixtisosligiga mos ravishda qo‘llash qobiliyatiga ega bo‘lish;

***Sanoat-texnologik faoliyatida:***

axborot tizimlari dasturiy ta’minotidan foydalanish va tuzatish;

axborot tizimini funksional talablar bo‘yicha ishga yaroqliligini, sifat me’zonlariga mosligini ta’minlash;

axborot tizimida ma’lumotlar yaxlitligi, xavfsizligini ta’minlash, ularning ishga yaroqligini va samaradorligini tekshirish nazoratida ishtirok etish;

axborot kommunikatsiya tizimlari va tarmoqlarini qurish, montajida ishtirok etish, ulardan foydalanish va ularni maxsus vositalar yordamida boshqarish.

***Tashkiliy-boshqaruv faoliyatida:***

dasturiy taminot yaratish va ularning ekspluatatsiyasi bilan bog‘liq bo‘lgan ishlab chiqarish jarayonlari monitoringi va sifatini baholash uslublari hamda mexanizmlarini ishlab chiqish;

atrof-muhitni muhofaza qilish va mexnat xavfsizligi talablariga mos kelishi borasida ishlab chiqarish jarayonlarini nazorat qilish;

dasturiy ta’minot ishlab chiqarish faoliyati sifatini boshqarish jarayonlarini ishlab chiqish va tatbiq qilish;

ishlab chiqarish jarayonida sifatni boshqarish;

ijrochilar jamoasi ishini tashkil qilish;

birlamchi konstruktorlik, texnologik yoki ishlab chiqarish guruxlari ishini tashkil qilish va uni boshqarish;

ishlab chiqarish jarayonida sifatni boshqarish, ijrochilar jamoasi ishini tashkil qilish.

**2. Kasbiy kompetensiyalariga qo‘yiladigan talablar**

O‘zbekiston Respublikasi Qurolli Kuchlari tuzilishi, zamonaviy umumqo‘shin jangi asoslari, uning tarkibi, tuzilishi, tamoyillari, turlari va vositalari, qurolli kurash usullari   
va vositalari, umumqo‘shin janglarda qo‘llanilgan o‘q otar qurollar va qo‘l granatalarning yaratilish tarixi, jangovar xususiyatlari va zamonaviy qurol aslahalar haqida, kartografik tasvirning geometrik mohiyati va o‘ziga xos jihatlari, topografik xaritalarning matematik asosi, zamonaviy global navigatsiya va geografik axborot tizimlari, jangning muhandislik ta’minoti asoslari va bo‘linmalar bajariladigan vazifalari, kimyoviy, biologik qurollar   
va ularning oqibatlari, harbiy avtomobillarning mo‘ljallanishi, tuzilishi ularga texnik xizmat ko‘rsatish, park xizmatini tashkillashtirish va hujjatlarini yuritish hamda avtohalokatlarda birinchi tibbiy yordam ko‘rsatish haqida tasavvurga ega bo‘lishi;

shartli dushmanning tashkiliy shtat tuzilishi, quroli va texnikalarini, o‘q otar qurollar   
va qo‘l granatalarni mo‘ljallanishi, taktik-texnik tavfsifi va ularga texnik xizmat ko‘rsatish hamda mudofaa va hujum jangiga oid otishning taktik va texnik usullaridan foydalanish, otish kursining asosiy talablari, xavfsizlik choralarini, harbiy topografiyaning qo‘shinlar jangovar tayyorgarligidagi o‘rni va ahamiyatini, joyning xilma-xilligi va taktik xususiyatlarini, jangda ularning bo‘linmalar harakatlariga ko‘rsatadigan ta’sirini, zamonaviy navigatsiya apparatlarining mo‘ljallanishi, umumiy tuzilishi va ishlash prinsipini, geografik axborotlar tizimi va elektron-raqamli xaritalarda ishlash tartibini, bo‘linmalar joylashgan xududlarda fortifikatsion inshootlari mustaqil ravishda qurishni va ularni niqoblashni, muhandislik to‘siqlarining mo‘ljallanishi, taktik-texnik tavsifi, tuzilishi, o‘rnatish hamda zararsizlantirish tartibini, shaxsiy va jamoaviy himoya vositalari hamda radiatsion, kimyoviy razvedka nazorat qilish vositalarining mo‘ljallanishi, taktik-texnik tavsifi, tuzilishi va ularni amaliy qo‘llash tartibini, avtomobil texnikalarini qabul qilish va topshirishga doir rasmiylashtirilishi lozim bo‘lgan hujjatlar haqida, o‘z oziga va bir biriga vrachgacha bo‘lgan tibbiy yordam ko‘rsatish doir nazariy va amaliy bilimlarni, harbiy san’at va urushlar tarixi, dunyo, o‘rta asrlar, O‘zbekiston xalqlarining harbiy tarixi va harbiy san'atining rivojlanishi, Jaloliddin Manguberdi, Amir Temur va Zahiriddin muhammad Boburdek buyuk sarkadalarning harbiy sanatdagi o‘rni, jang taktikasini bilishi va ulardan foydalana (qo‘llay) olishi;

urush va tinchlik davrida shtat qurollardan jangovar qo‘llash (otish) va me’yorlarni bajarish, shaxsiy tarkib bilan otish tayyorgarligi mashg‘ulotlarini tashkillashtirish va samarali o‘tkazish va havfsizlik choralariga amal qilish, o‘qotar qurollarni yangi na’munalarini mustaqil ravishda o‘rganish, topografik xaritalarni o‘qiy olish va unda turli o‘lchash ishlarini bajara olish, jang mobaynida joyda xaritasiz hamda xarita yordamida kunduzi va tunda ishonch bilan orientirlana olishi, xaritadan nishonlarning, o‘z qo‘shinlari va dushman qo‘shinlarining ob’ektlari va jangovar tartibi koordinatalarini tez va aniq aniqlay olishi, elektron-raqamli xaritada komandirning ish xaritasini yuritishi va unda turli o‘lchash ishlarini bajara olishi;

qo‘shinlarida jismoniy tayyorgarlikni tashkillashtirish va olib borish bo‘yicha tassavurga ega bo‘lishlari;

jismoniy tayyorgarlikning maqsadi, vazifalari, shakllari, vositasi va jismoniy tayyorgarlikka rahbarlik qilish, rejalashtirish va tashkillashtirish, birlashma, harbiy qism, muassasa va bo‘linmalarning jismoniy tayyorgarlik darajasini tekshirish va baholash tartibi, harbiy xizmatchilarning jismoniy, uslubiy va nazariy tayyorgarlik darajasini tekshirish   
va baholash tartiblari haqida bilimlarga ega bo‘lishi;

jismoniy tayyorgarlik shakllarini o‘tkazish uslubiyatini bo‘yicha komandirlik mahoratini shakllantirish;

gimnastika va atletik tayyorgarlik, to‘siqlarni yengib o‘tish, jadal harakatlar va yengil atletika, harbiy-amaliy suzish, sport va harakatli o‘yinlar, qo‘l va pichoq jangi, kompleks mashg‘ulotlar, sog‘lom turmush tarzi va kam harakatsizlik (“O‘tirib ishlash” turmush tarzi) mashg‘ulotlarini tashkillashtirishni bilishi va ulardan foydalana (qo‘llay) olishi;.

Vatanga sadoqat bilan xizmat qilish, davlat manfaatlarini fidokorona himoyalashga shay turish, jang sharoitlarida o‘z qurolini moxirona qo‘llay olishi;

o‘z faoliyatida harbiy psixologiya va pedagogikaga oid bilimlarning ilmiy-nazariy asoslarini, jonbozlik ko‘rsatib dadil va qat’iy ruhdagi tarbiyaga, boshqarish mahoratiga, ofitserlik yuksak psixologik va pedagogik madaniyatiga, bo‘linmadagi psixologik jarayonlarni kuzatib borish qobiliyatlariga ega bo‘lishi;

bo‘ysunuvchi shaxsiy tarkib bilan ma’naviyat-ma’rifiy sohasidagi ishlarni o‘tkazishni, ma’naviy-ma’rifiy tayyorgarlik mashg‘ulotlari tashkillashtira olishni, shuningdek, yakka tartibdagi tarbiyaviy ishlarni tashkillashtirish hamda harbiy xizmatchilar oilalari bilan ishlash mexanizmlarini o‘rganishni, shaxsiy tarkibning axloqiy-ruhiy holatini, axloqiy-ruhiy tayyorgarlik (axloqiy-ruhiy barqarorlik) harbiy qism va bo‘linmalarda mustahkam harbiy intizom va huquqiy tartibotni mustaxkamlash, huquqbuzarlikni oldini olish, harbiy xizmatni o‘tashning xavfsiz sharoitlarini ta’minlashning ba’zi masalalarini bilishi va ulardan foydalana (qo‘llay) olishi;

xorijiy tillarning birida harbiy sohada qo‘llaniladigan nazariy va amaliy asoslari haqida bilimga ega bo‘lish, erkin muloqot qilish, ta’lim jarayonida egallagan bilim va ko‘nikmalarini amalda qo‘llash malakasiga, harbiy tarjima amaliyotiga oid ko‘nikmalariga, lozim bo‘lgan tasavvur va ko‘nikmalarni tinglash, o‘qish, yozish, gapirish (dialog, monolog) kompetensiylari bo‘yicha bilimlarga ega bo‘lishi hamda amalda qo‘llay olishi;

O‘zbekiston Respublikasi davlat tuzlishi, milliy ramzlari, Qurolli kuchlari, aholisi, maydoni, tabiati, an’anasi, tarixi va madaniyati haqida hamda xalqaro harbiy tashkilotlar bilan aloqasi, rivojlangan davlatlar qurolli kuchlarining salohiyati, harbiy qurollari, harbiy atamalari haqidagi ma’lumotlarni xorijiy tillarning birida o‘zlashtirish;

rus tilida harbiy sohada qo‘llaniladigan nazariy va amaliy asoslari haqida bilimga ega bo‘lish, erkin muloqot qilish, ta’lim jarayonida egallagan bilim va ko‘nikmalarini amalda qo‘llash malakasiga, ko‘nikmalariga, lozim bo‘lgan tasavvur va ko‘nikmalarni tinglash, o‘qish, yozish, gapirish (dialog, monolog) kompetensiylari bo‘yicha bilimlarga ega bo‘lishi hamda amalda qo‘llay olishi;

jangovar nizomlar talablarini amaliyotda mohirona qo‘llash, taktika faniga jang olib borish san’ati sifatida qarash va harbiy xiylani ishlatish, to‘g‘ri va qat’iy (nostandart) qarorlar qabul qila olishi;

davlat sirlarini muhofaza qilish va qo‘shinlarni yashirin boshqarish yo‘nalishlari   
va uslublari, obyekti va predmeti, davlat sirlarini himoyalash va qo‘shinlarni yashirin boshqarishni jangovar holatlarda qo‘llay olish usul va vositalarini bilish va amalda qo‘llashni;

jangovar nizomlar talablarini amaliyotda mohirona qo‘llash, taktika faniga jang olib borish san’ati sifatida qarash va harbiy xiylani ishlatish, to‘g‘ri va qat’iy (nostandart) qarorlar qabul qila olishi;

ta’lim yo‘nalishi ixtisoslik fanlarni o‘rganish va chuqur egallash uchun zarur bo‘lgan fundamental umumkasbiy bilimlarni, amaliy ko‘nikma va o‘quvlarni shakllantirish;

ta’lim yo‘nalishiga muvofiq kasb faoliyati sohalarida erishilgan asosiy yutuqlar, muammolar va ularning rivojlanish istiqbollari haqida tasavvur hosil qilishi;

O‘zbekiston Respublikasini qurolli tajovuzlardan himoya qilish, mustaqilligini, chegaralari daxlsizligini ta’minlash;

O‘zbekiston Respublikasi hududida terrorizm, ekstremizm va huquqbuzarlikka qarshi kurashish;

O‘zbekiston Respublikasi Qurolli Kuchlari va huquq-tartibot organlari bo‘linmalarida xizmat faoliyatini tashkil etish;

ixtisoslik fanining boshqa fanlar bilan o‘zaro bog‘liqligi, jangovar nizomlar talablarini amaliyotda mohirona qo‘llash, taktika faniga jang olib borish san’ati sifatida qarash va harbiy xiylani ishlatish, to‘g‘ri va qat’iy (nostandart) qarorlar qabul qilish;

aloqa ta’minotining barcha vazifa va tadbirlarini tashkillashtirish;

bo‘linma komandirining barcha jang turlari (aloqani tashkillashtirish) bo‘yicha ish xaritalarini tayyorlashni;

guruh bilan taktik-maxsus va maxsus tayyorgarlik mashg‘ulotlarini ilg‘or uslublarni qo‘llagan holda tashkillashtirish va o‘tkazishni;

axborot-kommunikatsiya vositalariga ekspluatatsion va servisli xizmat ko‘rsatish;

harbiy texnik vositalar, qurilmalar va axborot-kommunikarsiya tizimlari, audio va videokonferensiya aloqa tizimlarini ekspluatatsiya qilish, xizmat ko‘rsatish va ta’mirlashni tashkillashtirish;

zamonaviy axborot texnologiyalari qurilmalarining dasturiy va texnik ta’minotidan foydalangan holda harbiy maqsadlar uchun dasturiy ishlanmalar yaratish, infografika, plakatlar, bukletlar ishlab chiqish, animatsiya, video-audio montaj ishlari, harbiy-texnik   
va dasturiy tizimlarga oid bilim va malakalarga ega bo‘lish;

mashinali o‘qitish va sun’iy intellekt asoslarini bilishi, obyektga yo‘naltirilgan dasturlash, dasturlash va ekspluatatsiya integratsiyasi, turli web texnologiyalar, o‘rnatilgan tizimlarning apparat-dasturiy ta’minotiga oid nazariy va amaliy koʻnikma hamda malakalarini oʻzlashtirish;

zamonaviy texnik qurilmalar, dasturiy vositalar hamda ular bilan ishlash, takomillashtirish, raqamli qurilmalarda ishlash koʻnikma va malakalarini oʻzlashtirish.

**b) harbiy sohadan tashqarida:**

zamonaviy axborot texnologiyalar tizimini yaratish va ulardan foydalanish bilan bog‘liq bo‘lgan jarayonlar monitoringi va sifatini baholash metodlari hamda mexanizmlarini ishlab chiqish;

kasbga oid muammolarning yechimlarini amaliyotga tatbiq etish, texnologik jarayonda sifatni boshqarish va ijrochilar jamoasi ishini tashkil qilish;

ijrochilar jamoasi tarkibida intellektual mulk masalalari bo‘yicha asosiy me’yoriy hujjatlardan foydalanish;

sanoat tarmoqlarida hayot faoliyati xavfsizligi bo‘yicha mutaxassislarga qo‘yiladigan talablarni ishlab chiqish;

texnologik jarayonlarni amalga oshirish uchun zarur bo‘lgan vositalar va resurslarni rejalashtirish;

fikrlar har xil bo‘lgan sharoitda boshqaruv qarorini qabul qilish;

birlamchi ishlab chiqarish bo‘g‘in ishini tashkil qilish va uni boshqarish;

bajarayotgan faoliyati bo‘yicha ish rejasini tuzish va uni bajarish, nazorat qilish   
va amalga oshirgan ishining natijalarini baholash;

ishlab chiqarish jarayonlarining atrof-muhit muhofazasiga, yong‘inga, texnika   
va mehnat xavfsizligi talablariga mosligini monitoring qilish qobiliyatlariga ega bo‘lishi kerak;

axborot tizimlari va texnologiyalari yo‘nalishi bo‘yicha ishlash, Axborot texnologiyalari vositalari, qurilmalari va tizimlarini montaj qilish, sozlash va ularni ekspluatatsiya qilish   
va servis xizmatlarini ko‘rsatish;

axborot texnologiyalari vositalari, qurilmalari va tizimlari nusxalaridan foydalanish, texnik xizmat ko‘rsatish va ekspluatatsiyasini tashkil etish;

loyihaviy-konstruktorlik, axborot tizimlari va texnologiyalari, tarmoq va o‘lchash asboblari, detallarini loyihalashtirish, eksperimental-tadqiqotchilik, belgilangan uslublar orqali uskuna, qurilma va vositalarning nusxalari ustidan tajribalar o‘tkazish va natijalarini qayta ishlash va ularni tahlil qilish.

**3. Amaliyotlarga qo‘yiladigan talablar.**

Ta’lim oluvchilar kasbiy kо‘nikmalarni mukammal egallashi uchun о‘quv reja   
va dasturlarida **qо‘shin amaliyoti** kabi **malaka amaliyotlari** nazarda tutilgan.

Malaka amaliyotlari о‘tkazilishidan **asosiy maqsad** – kursantlarining kelgusida tayinlanishlari mumkin bо‘lgan lavozimlarga doir majburiyatlarini bajarish bо‘yicha nazariy bilimi hamda amaliy kо‘nikmalarini shakllantirish va takomillashtirishdir.

**Qо‘shin amaliyoti -** fanlar bо‘yicha nazariy bilimlarni mustahkamlash, ularda ixtisosligi bо‘yicha dastlabki amaliy kо‘nikmalarni shakllantirishga qaratilad hamda belgilangan tartibda, O‘zbekiston Respublikasi Mudofaa Vazirligiga tasarrufidagi okruglarda, harbiy qismlarda, AKT boshqarmasi va boʻlinmalarida, Muhammad al-Xorazmiy nomidagi Toshkеnt axborot tеxnologiyalari univеrsitеtida va uning filiallarida,   
IT parklarda hamda Respublikamizning IT tashkilotlarida o‘tkaziladi. U yerda kursantlar zamonaviy AKT va axborot tizimlari va texnologiyalari yo‘nalishi bo‘yicha ishlash, axborot texnologiyalari vositalari, tarmoq qurilmalari montaj qilish va turli xizmatlarni ishga tushirish, sozlash va ularni ekspluatatsiya qilish va servis xizmatlarini ko‘rsatish, zamonaviy axborot texnologiyalari qurilmalarining dasturiy va texnik ta’minotidan foydalangan holda harbiy maqsadlar uchun dasturiy yechimlar ishlab chiqish, infografika, plakatlar, bukletlar ishlab chiqish, animatsiya, video-audio montaj ishlarini bajarish, texnik vositalar, qurilmalar va tizimlardan foydalanish, texnik xizmat ko‘rsatish va loyihaviy-konstruktorlik, eksperimental-tadqiqotchilik, belgilangan usullar orqali namunali uskuna, qurilma va vositalar hamda amaliy dasturiy ta’minotlar ustidan tajribalar o‘tkazish va natijalarini qayta ishlash va ularni tahlil qilish bo‘yicha malakalarini oshiradi.

Malaka amaliyotlarining asosiy vazifalari quyidagilar hisoblanadi:

tayyorgarlik ixtisosligi va institutdagi о‘quv dasturlarga muvofiq komandirlik hamda ixtisoslikga oid boshqa lavozimlarga doir majburiyatlarni bajarish bо‘yicha kursantlar tomonidan bilim va kо‘nikmalarning tasarruf etilishi;

dala ta’limotini hamda О‘zbekiston Respublikasi Qurolli Kuchlarining Umumharbiy va Jangovar nizomlari talablariga qat’iy amal qilgan tarzda bо‘linmalarni boshqarish, jangovar va ma’naviy-ma’rifiy tayyorgarlik mashg‘ulotlarini tashkillashtirish va о‘tkazish, qо‘shinlar xizmati, shaxsiy tarkib hayoti va faoliyatining maishiy tomonlarini tashkillashtirishga doir kо‘nikmalarini takomillashtirish;

bо‘linmalarda shaxsiy tarkibning harbiy, ma’naviy, huquqiy va madaniy tarbiyasini tashkillashtirish va amalga oshirish kо‘nikmalarini shakllantirish;

qurol-aslaha va harbiy texnikani qо‘llash, ta’mirlash va asrab-avaylash amallarini tashkillashtirish, moddiy vositalarni tejab sarflash va atrof muhitni muhofaza etishga doir ishlarni amalga oshirish kо‘nikmalarini takomillashtirish.

**4. Fanlar katalogining tuzilishi:**

| T.r. | Fanning malakaviy kodi | O‘quv fanlari, bloklar va faoliyat turlarining nomlari | Umumiy yuklamaning hajmi,  soatlarda | Кrеdit  miqdori | Semestri |
| --- | --- | --- | --- | --- | --- |
| 1.00 | **Majburiy fanlar** | | **750** | **52** | **7-10** |
| 1.01 | VAT802 | Videokonferensiya aloqa tizimlari | 60 | 2 | 8 |
| 1.02 | SIA705 | Sun'iy intellekt asoslari | 150 | 5 | 7 |
| 1.03 | OYD7-1013 | Obyektga yo'naltirilgan dasturlash | 360 | 12 | 8-10 |
| 1.04 | TTX9-1010 | Dasturlash va ekspluatatsiya integratsiyasi (DevOps) | 330 | 11 | 8-10 |
| 1.05 | WT8-1010 | Web texnologiyalar | 300 | 10 | 8-10 |
| 1.06 | O‘TDT803 | O'rnatilgan tizimlarning apparat-dasturiy ta’minoti | 150 | 5 | 8-9 |
| 1.07 | KGDV106 | Kompyuter grafikasining amaliy dasturiy vositalari | 90 | 3 | 10 |
| 1.08 | HATA704 | Harbiy aloqani tashkillashtirish asoslari | 120 | 4 | 7 |
| 2.00 | **Umumkasbiy fanlar** | | **750** | **25** | **7-10** | |
| 2.00 |  | *Umumkasbiy fanlar* | 750 | 25 | 7-10 |
| 3.00 | **Gumanitar fanlar** | | **300** | **10** | **7,9** |
| 3.00 |  | *Gumanitar fanlar* | 750 | 25 | 7-10 |
| 4.00 | **Tanlov fanlar** | | ***360*** | **12** | **7,8,9** |
| 4.00 |  | *Tanlov fanlar* | 750 | 25 | 7-10 |
| Kvalifikatsiya | | Muhandis-dasturchi, | | | | | |
|  |  | **JAMI:** | **2970** | **99** | **7-10** |
|  |  | Boshlang‘ich harbiy tayyorgarlik | 120 | 4 | 7 |
|  |  | Ixtisoslikga kirish mashg‘uloti | 60 | 2 | 7 |
|  |  | Taktik(maxsus-taktik) o‘quv | 30 | 1 | 10 |
|  |  | Umumqo‘shin dala mashg‘uloti | 180 | 6 | 7-10 |
|  |  | Qo‘mondonlik-shtab o‘quv | 60 | 2 | 8-9 |
|  |  | Qo‘shin amaliyot | 180 | 6 | 8,10 |
|  |  | **JAMI:** | **630** | **21** | **7-10** |
| **HAMMASI:** | | | **3600** | **120** | **7-10** |

**Ixtisoslikga kirish mashg‘uloti –** Respublikamizning oliy ta’lim muassasalaridagi texnik-muhamdislik yoʻnalishida 3 yil ta’lim olgan, oʻzlashtirishi va bilimi yuqori boʻlgan, sogʻligi va antropometrik hususiyatlariga koʻra harbiy xizmatga yaroqli boʻlgan talabalarni Oʻzbekiston Respublikasi Qurolli Kuchlariga moslashuvini amalga oshirish, Umumharbiy nizmolar va harbiy intizom talablarini oʻrgatish hamda harbiy xizmatdagi va tor mutaxassislik doirasidagi koʻnikmalarga tayyorlash jarayonidir.

**Umumqo‘shin dala mashg‘uloti -** O‘zbekiston Respublikasi Qurolli Kuchlari tuzilishi, zamonaviy umumqo‘shin jangi asoslari, uning tarkibi, tuzilishi, tamoyillari, turlari   
va vositalari, bo‘linmalarning jangovar harakatlar taktikasi, qurolli kurash usullari   
va vositalari to‘g‘risida, umumqo‘shin janglarda qo‘llanilgan o‘q otar qurollar va qo‘l granatalarning yaratilish tarixi, jangovar xususiyatlari va zamonaviy qurol aslahalar haqida**,** kartografik tasvirning geometrik mohiyati va o‘ziga xos jihatlari, topografik xaritalarning matematik asosi, zamonaviy global navigatsiya va geografik axborot tizimlari to‘g‘risida**,** jangning muhandislik ta’minoti asoslari va bo‘linmalar bajariladigan vazifalari to‘g‘risida**,** yadroviy, kimyoviy, biologik qurollar va ularning oqibatlarini bartaraf etish to‘g‘risida**,** avtomobil texnikalarining yaratilish tarixi, mo‘ljallanishi, tuzulishi va hozirgi yangi turdagi texnikalarni ishlab chiqarish, ularning qulayliklari**,** dala sharoitlarida joylashish ovqatlanish va suv ta’minoti bo‘yicha gigiyenik talablarni bilishi va yuqumli kasalliklar, odamning muhim hayotiy anatomik a’zolari hamda yaradorlarni tibbiy evakuatsiyasini tashkil etish to‘g‘risida**,** qo‘shinlar taktikasini rivojlanishi haqida, shuningdek quruqlikdagi qo‘shin bo‘linmalarini jangovar qo‘llash prinsiplari, tuzilishi, qurollari va harbiy texnikasi, mo‘ljallanishi, vazifasi, shartli dushmanning tashkiliy shtat tuzilishi, quroli va texnikalarini, o‘q otar qurollar va qo‘l granatalarni mo‘ljallanishi, taktik-texnik tavfsifi va ularga texnik xizmat ko‘rsatish hamda mudofaa va xujum jangiga oid otishning taktik va texnik usullaridan foydalanish, otish kursining asosiy talablari, xavfsizlik choralarini, harbiy topografiyaning qo‘shinlar jangovar tayyorgarligidagi o‘rni va ahamiyatini, joyning xilma-xilligi va taktik xususiyatlarini, jangda ularning bo‘linmalar harakatlariga ko‘rsatadigan ta’sirini, zamonaviy navigatsiya apparatlarining mo‘ljallanishi, umumiy tuzilishi va ishlash prinsipini, geografik axborotlar tizimi va elektron-raqamli xaritalarda ishlash tartibini, bo‘linmalar joylashgan xududlarda fortifikatsion inshootlari mustaqil ravishda qurishni va ularni niqoblashni, muhandislik to‘siqlarining mo‘ljallanishi, taktik-texnik tavsifi, tuzilishi, o‘rnatish hamda zararsizlantirish tartibini, shaxsiy va jamoaviy himoya vositalari hamda radiatsion, kimyoviy razvedka nazorat qilish vositalarining mo‘ljallanishi, taktik-texnik tavsifi, tuzilishi va ularni amaliy qo‘llash tartibini oʻrgatish jarayonidir.

**k (taktik-maxsus) o‘quvlar** maqsadi kursantlarning bo‘linmalar (guruh, vzvod va ularga teng bo‘linmalar) va harbiy qismda turli janglarda (jangovar harakatlarda) aloqani tashkillashtirishda va ta’minlashda doir bilim va ko‘nikmalarini takomillashtirishdan iborat.

Kursantlar bunday o‘quvlarda bo‘linma, harbiy qism komandirlari, shtab ofitserlari   
va boshqa mansabdor shaxslarning majburiyatlarini o‘quvlar g‘oyasiga muvofiq bajaradi. AKT va AHIda o‘tkaziladigan taktik (taktik-maxsus) o‘quvlar jangning bir necha turini qamrab oluvchi mavzular bo‘yicha AKT va AHI joylashgan joyidan olisda shaxsiy tarkib uchun notanish joyda o‘tkaziladi. O‘quvlar ta’lim oluvchilarning bilim va mahoratini takomillashtiradi, ularda yuqori axloqiy, jangovar va ruhiy sifatlarni shakllantiradi, aloqa vositalar, harbiy texnika va qurol-yaroqlarni mohirona qo‘llash hamda turli jangovar vaziyatlar bo‘yicha tayyorgarlik darajasini tekshirish imkoniyatini yaratadi.

**Qo‘mondonlik-shtab o‘quvi -** ixtisoslik fanlarning eng muhim mavzulari bo‘yicha o‘tkaziladi. Bunday mashq va o‘yinlarning bosh maqsadi kursantlarga jangni (operatsiyani, jangovar harakatlarni) rejalashtirish, tashkillashtirish, olib borish va har tomonlama ta’minlash bo‘yicha turli komandirlar, shtab ofitserlari, muhandis ofitserlar va boshqa mansabdor shaxslar lavozimlariga oid majburiyatlarni bajarish tajribasini berishdir. Qo‘mondonlik-shtab o‘quvlari sinflarda xaritada va o‘quv qo‘mondonlik punktlarida o‘tkaziladi. U bir va bir nechta kursantlar guruhi bilan bir vaqtda, bir yoki bir qancha tayyorlanayotgan mutaxassislar bilan o‘tkazilishi mumkin. O‘quv mashqlarining tuzilayotgan qo‘shilma (harbiy qism) boshqarmasi mansabdor shaxslar hisoblari (guruhlari) tuziladi, mazkur hollarda ularning ixtisosligi, o‘qishga kirishdan oldingi xizmat tajribasi va qobiliyati inobatga olinadi.

**Bibliografik ma’lumotlar**

UDK: 002: 651. 1/7 Guruh T 55

OKS 01.040.01

**Tayanch so‘zlar:**

kasbiy faoliyat turi, kompetentsiya, modul, ta’lim yo‘nalishi, kasbiy faoliyat obyekti, kasbiy faoliyat sohasi, tayanch oliy harbiy ta’limi, tarmoqlar va sohalar, o‘quv semestri, harbiy soha, harbiy - ilmiy faoliyat, qo‘shinlar amaliyoti, qo‘shinlar stajirovkasi, taktik, operativ - taktik daraja, axloqiy - psixologik ta’minoti, tarbiyaviy ishlar metodikasi, harbiy-kasbiy faoliyat, harbiy xizmat, radiotexnika, radiolokatsiya, avtomatlashgan boshqaruv tizimlari, telekommunikatsiya, taktik, operativ-taktik, harbiy-texnik, axborot xavfsizligi, aloqa xavfsizligi, maxfiylashtiruvchi apparaturalar, axborot texnologiyalari, kompyuter xavfsizligi, himoya, ta’minot, intellektual tizimlar, yoʻnaltirilgan dasturlash, videonazorat qurilmalari, axborot-kommunikasiya texnologiyalari, sun’iy intellekt, texnik dasturlash, mikrokontroller dasturlash, web server, web sayt, hosting, grafik interfeys, dasturlash tillari, dasturlash muhiti, kompilyator, biblioteka, class, funksiya, struktura, birlashmalar, obyekt, oʻzgaruvchilar, oʻzgarmaslar, haqiqiy tur, belgili tur, toifalar, ma’lumotlar toifasi, raqamli ma’lumotlar, kompyuetr grafikasi, rastrli grafika, vektor grafikasi, harbiy va davlat sirlari, ilmiy-tadqiqot faoliyati, pedagogik faoliyat, o‘qitish metodikasi, zamonaviy pedagogik texnologiyalar, o‘quv-uslubiy hujjatlar, o‘qitishning texnik vositalari, tashkiliy-boshqaruv faoliyati, loyihaviy-konstruktorlik, ishlab chiqarish-texnologik, ilmiy va amaliy faoliyati, ishlab chiqish faoliyati, loyihalash kompleks dasturlari, loyiha-smetasi, davlat hokimiyati organlari, strategik rejalashtirish, menejment, marketing, boshqaruv qarorlari, atrof-muhit muhofazasi, texnik va mehnat xavfsizligi, ta’limni davom ettirish, o‘quv jarayoni, o‘quv reja, o‘quv dasturi, fanlar bloki, tanlov fanlar, mustaqil ta’lim, malakaviy amaliyot, attestasiya, bitiruv malakaviy ishi, yakuniy davlat attestasiyasi, o‘quv yuklama.

**Ishlab chiquvchilar, kelishilgan asosiy turdosh oliy ta’lim muassasalari hamda**

**kadrlar iste‘molchilari**

**ISHLAB CHIQILDI:**

O‘ZBEKISTON RESPUBLIKASI QUROLLI KUCHLARI BOSH SHTABI

ALOQA, AXBOROT TEXNOLOGIYALARI VA AXBOROTLARNI  
HIMOYALASH BOSH BOSHQARMASI BOSHLIG‘I

B. Urmanov

2025 yil “\_\_\_” \_\_\_\_\_\_\_\_\_

M.O‘.

O‘ZBEKISTON RESPUBLIKASI MUDOFAA VAZIRLIGI

AXBOROT-KOMMUNIKATSIYA TEXNOLOGIYALARI VA

ALOQA HARBIY INSTITUTI BOSHLIG‘I

B. Raximov

2025 yil “\_\_\_” \_\_\_\_\_\_\_\_\_

M.O‘.

**KELISHILGAN:**

O‘ZBEKISTON RESPUBLIKASI MUDOFAA VAZIRLIGI

KADRLAR BOSH BOSHQARMASI BOSHLIG‘I

B. Xushvaktov

2025 yil “\_\_\_” \_\_\_\_\_\_\_\_\_

M.O‘.

O‘ZBEKISTON RESPUBLIKASI OLIY TA’LIM, FAN VA INNOVATSIYALAR  
VAZIRLIGI HUZURIDAGI OLIY TA’LIMNI RIVOJLANTIRISH  
 TADQIQOTLARI MARKAZI DIREKTORI

M. Boltabayev

2025 yil “\_\_\_” \_\_\_\_\_\_\_\_\_

M.O‘.

O‘ZBEKISTON RESPUBLIKASI MUDOFAA VAZIRLIGI HUZURIDAGI  
 XAVFSIZLIK XIZMATI TA’LIM SOHASI BO‘YICHA  
MUVOFIQLASHTIRUVCHI SOHA KENGASHNING RAISI

M. Umarov

2025 yil “\_\_\_” \_\_\_\_\_\_\_\_\_

M.O‘.