«Axborot texnologiya» kafedrasi Fan uslubiy komissiyasi yig‘ilishining

\_\_\_\_ - sonli BAYONNOMASI

2021 yil 22 **–** sentabr Qoyoshli qo‘rg‘oni.

Qatnashdilar: katta leytenant B.K.Yusupov – kafedra boshlig‘i;

podpolkovnik O.Sh.Abdiroziqov –kafedra katta o‘qituvchisi;

QK xizmatchisi A.A.Abidov – kafedra o‘qituvchisi;

QK xizmatchisi Sh.R. Sapayev – kafedra o‘qituvchisi;

QK xizmatchisi Sh.Sh.Akbaraliyev – kafedra o‘qituvchisi.

Qatnashmaganlar: yo‘q.

KUN TARTIBI:

1. Kafedra o‘qituvchisi QK xizmatchisi Sh.R.Sapayev tomonidan “Dasturlash texnologiyalari” fanidan o‘tkazilgan sinov mashg‘uloti muhokamasi.

ESHITILDI:

1. Kun tartibidagi masala bo‘yicha kafedra boshlig‘i katta leytenant B.K.Yusupov so‘zga chiqdi va quyidagilarni ta’kidlab o‘tdi:

Kafedra rejasiga asosan, kafedra o‘qituvchisi lavozimiga kelgan   
QK xizmatchisi Sh.R.Sapayev tomonidan rejaga asosan, 2021 yil 22 sentabr kuni birinchi juftlikda, “Dasturlash texnologiyalari” fanidan “Kiritish, chiqarish va o‘zlashritish operatorlaridan foydalanib chiziqli dasturlar tuzish” mavzusi bo‘yicha sinov mashg‘uloti o‘tkazildi.

Mashg‘ulotga taklif qilinganlar va qatnashganlar (kafedradan – mening o‘zim, podpolkovnik O.Sh.Abdiroziqov; QK xizmatchisi Sh.Sh.Akbaraliyev – kafedra o‘qituvchisi; QK xizmatchisi A.A.Abidov – kafedra o‘qituvchisi; taklif etilganlar – AKT va AHI ilmiy – uslubiy bo‘limi boshlig‘i podpolkovnik Q.M.Abdisattarov, AKTvaAHI o‘quv bo‘limi katta ofitseri podpolkovnik U.T.Sultanov, Malaka oshirish fakulteti boshlig‘i polkovnik T.Sh.Nurmatov, “Radiokommunikatsiya” kafedrasi boshlig‘i polkovnik O.A.Mirjalolov, “Telekommunikatsiya” kafedrasi boshlig‘i katta leytenant B.Z.To‘rayev, o‘qituvchilari, QK xizmatchilari N.M.Xolmatov va D.U.Allayarov ishtirokida mashg‘ulotdan keyingi o‘tkazilgan tahlil jarayonida quyidagi fikrlar bildirildi:

**mashg‘ulotni tashkil qilinishi bo‘yicha:**

mashg‘ulot o‘tish uchun zarur bo‘ladigan reja va konspekt ishlab chiqilgan va tasdiqlangan;

mashg‘ulot mavzusi va o‘quv savollari, shuningdek mashg‘ulot turi fanning sillabusiga mos keladi;

kursantlar uchun tarqatma material tayyorlangan va mashg‘ulot arafasidagi mustaqil tayyorgarlik soatida konspekt qilish uchun tarqatilgan (shartli ravishda ta’kidlab o‘tildi, namunalari taqdim etildi);

o‘quv sinfida mashg‘ulotni o‘tishda zarur bo‘ladigan o‘quv – moddiy baza elementlari tayyorlab qo‘yilgan;

**mashg‘ulotning boshlanishi va olib borilishi bo‘yicha:**

mashg‘ulot o‘z vaqtida boshlandi, slaytdan mavzu, shartli ravishda mashg‘ulot va o‘quv savollarini yozib olish jarayonida o‘qituvchi yo‘qlama o‘tkazib oldi, jurnallarni to‘ldirdi, avvalgi o‘tilgan mavzu mashg‘ulotlariga bog‘lagan holda mashg‘ulotning maqsadini hamda o‘tkazish tartibini yetkazdi;

o‘qituvchi mashg‘ulot o‘quv materiallarini yaxshi biladi, ularni kursantlarga oddiy va tushunarli tarzda yetkaza oldi, o‘quv savollarining asosiy joylarini alohida ta’kidlab va takrorlab ko‘rsatdi;

mashg‘ulot o‘quv savollarini yoritishda kursantlar bilan muloqot savol-javob tariqasida ushlab turildi;

mashg‘ulotni olib borishda o‘quv – moddiy baza elementlaridan, xususan kompyuterlar va multimedia qurilmalaridan unumli ravishda foydalanildi;

mashg‘ulot rejasi bo‘yicha vaqt reglamentiga asosan amal qilindi;

mashg‘ulot o‘z vaqtida yakunlandi, kursantlar tomonidan savollarga javob berishda yo‘l quyilgan xato va kamchiliklar ko‘rsatib o‘tildi (shartli ravishda), mashg‘ulotning asosiy joylari yana bir bor eslatib o‘tilib, mustaqil tayyorgarlik soatlarida bilimlarni mustahkamlash uchun topshiriq berildi, keyingi mashg‘ulotning nomi, o‘quv savollari, turi va o‘tkazish joyi e’lon qilindi.

Shu bilan birgalikda, mashg‘ulot vaqtida o‘qituvchida biroz monotonlik holati kuzatilgani kamchilik sifatida aytib o‘tildi:

Yig‘ilish ishtirokchilari tomonidan bildirilgan fikrlar umumlashtirilib, tahlil qilinib, bir ovozdan qaror qabul qilindi.

QAROR QILINDI:

1. 2021 yil 22-sentabr kuni kafedra o‘qituvchisi QK xizmatchisi Sh.R.Sapayev “Dasturlash texnologiyalari” fanining “Kiritish, chiqarish va o‘zlashritish operatorlaridan foydalanib chiziqli dasturlar tuzish” mavzusida o‘tkazgan sinov mashg‘uloti “qoniqarli” bahoga baholansin. QK xizmatchisi Sh.R.Sapayevga kafedrada o‘tilishi ko‘zda tutilgan hamma fanlardan barcha turdagi mashg‘ulotlarni mustaqil o‘tishga ruxsat berilsin.

2. Kafedra o‘qituvchilariga – o‘tkazilgan sinov mashg‘ulotining ijobiy tomonlari namuna sifatida qabul qilinsin, ko‘rsatib o‘tilgan kamchiliklarga yo‘l qo‘yilmasin.

3. QK xizmatchisi Sh.R.Sapayevga – o‘z uslubiy va kasbiy mahoratini yanada oshirish bo‘yicha izlanish ishlari davom ettirilsin, kelgusida o‘tkaziladigan mashg‘ulotlarda ushbu mashg‘ulotda yo‘l qo‘yilgan kamchiliklarni takrorlamaslik bo‘yicha zarur choralar ko‘rilsin.

“AXBOROT TEXNOLOGIYaLARI” KAFEDRASI BOSHLIG‘I

katta leytenant B. Yusupov

YIG‘ILISh KOTIBI

podpolkovnik O. Abdiroziqov